o
Derek Princei teenistus
Patt, õigsus ja kohus Osa 2/2
Armulaual käimine peaks alati olema seotud enda läbikatsumisega.
Kuid sellega võib liiga kaugele minna, nagu
teatud presbüüterlikes kogudustes, muutudes käsumeelseks.
Kuid enda läbikatsumine on siin vajalik.
"Sest kes sööb ja joob, see sööb ja joob enesele nuhtlust,
kui ta ei anna aru sellest ihust."
Selline inimene ei mõista, et tal on tegemist
maailma kõige pühama teemaga.
"Seepärast ongi teie seas palju nõrku ja põduraid ning paljud on surnud."
Miks? Sest nad on võtnud armulauast kõlvatul viisil osa.
Noh, kas paljud meist on nõrgad või haiged? Jah.
Paulus ütleb, et mõned on enne oma aega läinud magama.
Kas mõned on ka enne oma aega surnud? Jah.
Sellele on eri põhjuseid, kuid üks on selles,
et me pole õppinud seda, mida 1. Korintlastele 11 tähendab.
Kui me mõistaks enda üle kohut, siis meie üle ei mõistetaks kohut.
Issand distsiplineerib meid, et meid ei mõistetaks maailmaga hukka.
Mul on palju karismaatilisi sõpru,
kellel on raske aktsepteerida, et Jumal võib neid haiguse läbi
distsiplineerida või et haigus võib olla Jumalast.
Vastus on seal, kus Paulus räägib neist, keda Jumal haiguse läbi treenib.
See on Hb 12. peatükis, mille juurde jõuame hiljem.
Paulus kirjutab, et Jumal distsiplineerib meid nagu isa lapsi,
et saaksime osa Tema pühadusest.
Seepärast tuleb meil tema distsipliinile alluda.
Kas nõustud minuga? Kas ma veensin teid?
Olen olnud nelipühilane.
Kui tulin usule, sain teada, et on ka teistsuguseid usklikke.
Ning ka seda, et mitte kõik kristlased ei räägi võõraste keeltega.
Se oli ammu, 1941. aastal.
Tean midagi nelipühilaseks olemisest ja ka karismaatilisusest.
Sageli, kui meid palutakse haigete eest paluda,
hakkame meie paluvetama: "Issand, tervenda!" ning
tsiteerime Piibli kirjakohti.
Ei tule pähe, et tegu võiks olla Jumala distsipliiniga.
Kui haigus on Jumala distsipliin, ei saa haige enne terveks,
kui ta teeb meeleparanduse.
Ta terveneb alles siis, kui Jumal pöördub ta poole.
See puudutab nii mind kui ka sind.
On kolm võimalust:
Enda olukorda muutev sisemine inventuur ning
ning meeleparanduseni viiv Jumala distsipliin.
Kuid kui sa ei paranda meelt, siis su üle mõistetakse kohut ühes maailmaga.
Sa ei saa elada nii, nagu maailm, ilma, et
et sinu üle mõistetaks kohut koos maailmaga.
Need on need kolm võimalust, mis on alati meie ees, kui me
võtame osa Jumala Pühast Armulauast.
Räägin nüüd oma tunnistuse, millest tulenev au ei kuulu sugugi mulle.
1991. aastal olime Rutiga koos Hawail puhkusel, kui ma
haigestusin raskelt millessegi, mida arstidel oli raske diagnoosida.
Nad proovisid üht-teist, kuid mu olukord vaid halvenes.
Lõpuks mõistis üks hea arst, mis minul viga oli.
Meditsiiniline diagnoos oli endokardiit.
Kes teab, mis see on? See on teatud bakteri põhjustatud
südameklapi põletik, millesse võib surra.
Enne antibiootikumide tulekut polnud haigusele ravimit.
Seal ma siis olin-haigete eest palvetav jutlustaja, kes oli
tervenemiste tunnistajaks ning ka ise paranenud,
nüüd ei paranenud mu olukord sugugi.
Ma ei muretsenud, kuna teadsin, et kui suren, pääsen Jumala juurde.
Selles ma ei kahelnud. Ma ei kartnud surma.
Võtsin asja mõistusega.
Tahtsin teada põhjust, miks ma ei tervenenud.
Sattusin 17 päevaks haiglasse,
Mulle süstiti kuus nädalat verre antibiootikumi.
Karismaatilise jutlustajana kiidan Jumalat arstide eest.
Kas te võite öelda sama? Mõned karismaatikud väidavad,
et arstid on meie vaenlased. Ei ole.
Seal haiglas olles justkui intervjueerisin Issandat. Ma ei näinud Teda,
kuid teadsin, et räägin Temaga. Küsisin: "Jumal, miks?
Olen siin ja usun tervenemisse.
Olen üleloomulikul viisil tervenenud.
Olen jutlustanud tervenemisest ja näinud paljusid inimesi
imeliselt tervenevat. Kuid miks nii?"
Jumal ei suru oma arvamust kellelegi peale.
Ta ei ähvarda kedagi, kepp käes. Ta on armuline ja viisakas meiega.
Nägin järjest lõike oma elust.
Nägin oma elu faase, kuid Jumal ei öelnud midagi,
vaid näitas, mis mu elus oli toimunud.
Enamus kaadritest olid restoranides.
Keegi ütles, et kui tahad leida linna parimat restorani, küsi jutlustajalt.
See peab paika.
Olin tunnustatud karismaatiline jutlustaja, seda te teate.
Mu kuulajaskond aktsepteeris mind,
ka teised jutlustajad, kellede nimesid te teate.
Kuid Issand ei aktsepteerinud mind.
Ta ei karjunud minuga. Ta vaid tõdes: "Tee siit omad järeldused."
Kui sellele mõtlesin, nägin selgelt, et olin olnud äärmiselt mugav.
On kaks asja, mis ei puutu teineteisesse:
enesekontroll ja enda hellitamine.
Seal, kus üks lõpeb, algab teine. Sa ei saa mõlemat valida.
Üks üheksast Püha Vaimu viljast on enesevalitsus.
Elus on teatud asju, mille eest tuleb end hoida.
Kas ma ikka julgen seda öelda,
kuid oma kogemuse põhjal ütlen siiski.
Kas teate lugu vägevast mehest, kes valitseb riiki,
linna või oma maja?
Vägeva mehe peab kõigepealt kinni siduma,
enne kui tema vara saab röövida.
Räägin oma kogemusest. Olen ameeriklastega lähedalt
kokku puutunud alates 1963. aastast.
Sel ajal on Ameerikat valitsenud kolm vägevat meest.
Mitte ainult kolm meest, vaid üks mees on
Ameerika indiaanlaste vaimude kummardamine,
mida on praktiseeritud Kanadast kuni Argentiinani.
Seda praktiseeritakse tänapäevani ning see on seaduslik.
Paljud mäletavad 1960-ndaid aastaid, mil vägevaks meheks oli mäss.
Mäss on seotud nõidusega.
Mässu vaimule järgneb nõidus, mis on okultism.
1960-ndate järel on ilmnenud ka teisi vägevaid mehi.
Usun, et Saatana vaimsed valitsused ja vaimud võistlevad omavahel
oma positsiooni pärast. Nad sõdivad omavahel.
Nad ei lahenda ühtki asja rahumeelselt.
Mässu vaim ning nõidus on kündnud teed kolmandale vägevale mehele.
Ärge lakake mind armastamast, kui ütlen sügava südamemurega,
et minu meelest on USAd valitsev vägev mees enese hellitamine.
Ma ei suuna oma sõnu konkreetse isiku poole,
kuid andmete alusel on pooled ameeriklastest ülekaalulised ning
viiendik ameeriklastest on rasvunud.
Miks? Kuna nad on vägeva mehe poolt manipuleeritud.
Mässu ja nõidust on kirikust väljaspool, kuid enese hellitamist esineb
nii kirikus kui ka sellest väljaspool.
Jätkan oma tunnistust. Kas teate, mida ma tegin?
Parandasin meelt. Olin jutlustaja, kuid parandasin meelt.
Ka jutlustajad peaksid aeg-ajalt meelt parandama.
Osad peavad meeleparandust tunde küsimuseks.
Mina kirjeldaksin seda nii: Sõidad autoga.
Peatud ja teed U-pöörde, sõites vastupidises suunas.
See on meeleparandus.
Kui sa ei liigu vastupidises suunas, ei tee sa meeleparandust.
Mina peatusin paar meetrit enne kuristikku.
Veel paar meetrit ning ma oleksin hukkunud,
kuid ma peatusin ning tegin Jumala armust U-pöörde.
Olen liikunud sellest ajast peale vastupidises suunas.
See sõnum on seotud ka armulauaga.
Kas tahame enda üle kohut mõista? Kui me ei mõista enda üle kohut,
kas me aktsepteerime Jumala distsipliini ning mõistame, milles asi?
Tänapäeva probleemidele võib anda väljamõeldud psühhiaatrilisi nimesid.
Kuid probleem on lihtne ja see koosneb 4-tähelisest sõnast-patt.
Olen näinud, et Jumal ei tee patu suhtes kompromissi.
Ärkamisest võib ükskõik kui palju rääkida,
kuid ärkamine ja patt on omavahel vastuolus.
See sai minule ülestõusmisnädala jooksul selgeks.
Palmipuudepühal ratsutab Jeesus rõõmuhõisete saatel Jeruusalemma.
Rahvas avaldab Talle austust, kutsudes teda Kuningaks,
Prohvetiks ja Vabastajaks.
Terve linn kummardab Teda.
Kui Ta oleks tahtnud, oleks Ta saanud võimu haarata.
Ta oleks võinud seljatada vana religioosse süsteemi ning
asuda Kuningana valitsema,
justnagu rahvas seda soovis.
Ta keeldus ning viie päeva pärast
rippus ta samas linnas alasti ristil. Miks?
Sellepärast, et Jumal ei anna patule kiiret ja mugavat väljapääsu.
Rist on lõplik kinnitus sellest, et Jumalat ei saa
kompromissile meelitada.
Ükski meie tegu või lause ei
muuda kunagi Jumala palet patu suhtes leplikuks.
Kui kavatseme palvetada ja teha ärkamise nimel tööd,
on tähtis meeles pidada, et Jumal pole patu suhtes leplik.
Rõõmutsen sellest, et tegin U-pöörde. Seisan siin aastaid hiljem.
Olen eakas, kuid suhteliselt heas vormis.
Kui John Beckett tuli meile lennujaama vastu,
tahtis ta meie eest kõik ära korraldada, nii et ma ei pidanud midagi tegema.
Ta ütles: "Oodake oma asjadega siin,
ma organiseerin kõike."
Ta oli parkinud auto valesse kohta, seletades naispolitseinikule,
et ta läheb vanale mehele vastu.
Jumal õnnistagu seda naist. Kui tulin auto juurde, ütles ta:
"Tema pole ju mingi vanur!"
Sellel naisel oli eristamisvõime. Kuid minul pole siiski seda
energiat, mis mul oli paarkümmend aastat tagasi.
Jumala armust ootan, et saaksin oma ülesande täita.
Kui ma poleks tookord meelt parandanud, oleksin surnud.
Ma poleks olnud kaotatud hing, kuid diskvalifitseeritud jutlustaja.
Järgmised Pauluse sõnad on mulle sügavalt muljet avaldanud.
1 Kr 9:24:
"Eks te tea, et kes võidu jooksevad, need jooksevad küll kõik,
kuigi auhinna saab ainult üks? Jookske nõnda, et teie selle saate!"
Paulus kujutab sageli sportlasi, nemad annavad hea pildi enesekontrollist.
Võitmaks kuldmedali, teeb noor mees või naine valusaid harjutusi.
Nende elu on täis keeldumisi ning enesedistsipliini. Miks?
Kuna nende eesmärgiks on sädelev kuldmedal.
Kui kõik õnnestub, võivad nad hüpata 1 cm võrra kõrgemale
või joosta sekundi kiiremini, kui keegi teine. Miks?
Kuna neil on visoon ning siht. Nad liiguvad sihi poole.
Paulus õhutab meid jooksma elu võidujooksus nagu sportlased.
Otsusta olla võija. Me ei jookse üksteise vastu.
Paulus jätkab: "Ent iga võistleja on kasin kõiges;
nemad küll selleks, et saada närtsivat pärga,
aga meie, et saada närtsimatut."
Meid ootab kuldmeda, mis ei tuhmu ega kulu,
vaid mis säilitab oma kirkuse.
Siis annab Paulus oma tunnistuse.
Suur apostel ütleb nii: "Sellepärast ma jooksen,
aga mitte nagu pimesi; ma võitlen, aga mitte nagu tuult pekstes,"
Ma pole vaid tühja peksev poksija, kes ei vastuta kellegi ees.
Paulus jätkab hästi öeldes:
"vaid ma löön oma ihu ja teen ta oma orjaks,
et muile jutlustades ma ise ei muutuks väärituks."
Ja see on suur apostel, koguduste rajaja.
Epistlite kirjutaja. Ta ei pidanud seda iseenesestmõistetavaks, et
ta lõpetaks võidujooksu võitjana.
Sõnadel, mida Paulus siin kasutab: "sihin löögid omaenda kehale"
on kreeka keeles üsna tugev väljend.
See tähendab "lüüa kellelgi silm siniseks."
See on kreeka släng. Lüüa oma keha.
King Jamesi tõlge ütleb: "Kohtlen oma keha karmilt."
Tänapäeval hellitatakse keha restoranilaua ääres.
Minu meelest on Pauluse jutt rabav. Ka mina mõtlen nii.
Tahan pääseda võidujooksule. Selles mõttes olen auahne.
Ma ei võitle kellegi vastu, kuid ma ei taha, et
vaenlane mind kägistaks. Kui oleksin siis surnud,
poleks ma kadunud hing, küll aga diskvalifitseeritud jutlustaja.
Tagasi armulaua juurde. Sellega seoses on meil võimalus end kontrollida.
Kui me seda ei tee, distsiplineerib Jumal meid.
Kui me vastame Tema distsiplineeringule meeleparandusega,
siis pääseme. Kui me aga ei reageeri distsipliinile meeleparandusega,
vaid jätkame mässumeelset elu,
mõistetakse meie üle kohut koos maailmaga.
Sa ei saa elada, nagu maailm elab, kuulumata sama kohtu alla.
See on ilmselge. Nüüd näeme valgust tunneli teises otsas.
Tsiteerisin enne Piiblit: "Püha Vaim toob teile selguse patu,
õiguse ja kohtu kohta." Meil on arusaamine sellest, mis on patt,
kuid kui paljudel on arusaamine sellest, mis on õigus?
Arusaamine patust on tähtis samm, kuid tahame selgust ka sellesse,
mis on õigsus. Rm 5:1 aitab meid selles.
"Et me nüüd oleme saanud õigeks usust, siis on meil rahu
Jumalaga meie Issanda Jeesuse Kristuse läbi,"
Meid on tehtud usu kaudu õigeks.
Meid on asetatud õigsusse. Meid on tehtud õigeteks.
1 Kr 1: "Aga teie olete tema tõttu Kristuses Jeesuses,
kes on saanud meile tarkuseks Jumalalt ning õiguseks..."
Minu õigsus pole minu oma. See ei tulene sellest, et teen oma
parima ega minu usulised kogemused.
Minu õigsus on Jeesus Kristus.
Temast on saanud minu õigsus.
Mind on tehtud õigeks.
Olete ehk kuulnud selle kirjakoha seletust,
mille kohaselt tähendaks minu õigus justkui seda,
et ma poleks kunagi patustanud. Miks?
Sellepärast, et patuta Jumala Poja Jeesuse Kristuse
õigsust arvestatakse minule.
Ma ei seisa Issanda ees oma õigsusest.
Kristlasena ei ela ma oma õigsuse varal.
Mind on tehtud õigeks nii, nagu ma poleks iial pattu teinudki.
Probleem on selles, et nii kaua kui üritame ise end õigeks teha,
ei saa me Kristuse õigsust usu kaudu.
Kui meid on tehtud usu kaudu õigeks Kristuses,
on meil rahu Jumalaga, Jumal pole riiukukk.
Õppisime Rutiga ühelt Austraalia pärismaalaselt laulu,
kui olime Edela-Aafrikas.
"Mu seljas on õigsuse mantel, mille Jeesus mulle annab.
Olen Jeesuse kalli vere all ja ta mind kannab.
Mu rõõm on teada, et Taevaisa armastab mind,
Ta lubab mulle Jeesuse. Kui Ta vaatab mu poole,
pole ma enam endine, vaid Jeesuse sarnane."
Nii see on.
Nüüd lõpetan. Olete mu sõnumit mõistnud.
Jesaja 61.
Armastan õpetada selle salmi põhjal. Pääseme pimedast tunnelist.
Kõik pole veel läbi, kuid valgust on tunneli lõpust näha.
Jesaja 61:10.
Seletan seda hetkel nii.
Kui meid on tehtud õigeks ja kuulutatud süütuteks,
siis see on nii: igaüks meist on olnud taeva kohtu all,
olles süüdi kuritegudes, mille karistuseks on kindel surmanuhtlus.
Oleme oodanud kohtu tunnistust.
Teame, et oleme süüdi. Kuid kohtunik tuleb ja ütleb: "Süütu!"
Mu naine on suures pinges oodanud, kas mind mõistetakse
surma või mitte. Kui kõik on läbi, ütlen:
"Oli ikka tore koosolek." Kas ma ütleksin seda?
Ei, vaid: "Olen vaba! Ma ei pea surema!"
Millisena astud sina kirikust välja?
Kas oli tore koosolek, või oled sa õnnelik, et
sind on tehtud koos Kristuse sarnasusega õigeks?
Jesaja 61:10: "Mina rõõmutsen väga Issandas,"
Ma pole lihtsalt rõõmus, vaid üliõnnelik,
ma rõõmutsen Issandas!
"sest ta on mind riietanud päästeriietega,
katnud õigusekuuega,"
Saad siis kahed riided: kõigepealt päästeriided.
On imeline panna need riided selga, kuid see pole veel kõik.
Sa pole lihtsalt päästetud,
vaid sind on kaetud õiguse kuuega.
Mitte omaenda kuue, vaid Kristuse õiguse kuuega.
Ükskõik mis suunast vaenlane sind ka ei vaataks,
näeb ta sinud vaid Kristuse õigsust.
"Ei ole siis nüüd mingisugust hukkamõistu neile,
kes on Kristuses Jeesuses." Meid on tehtud õigeks selliselt,
nagu poleks me iial pattu teinud. Kas sa päriselt ka usud seda?
Tõuske püsti ja öelge oma naabrile silma vaadates:
"Mind on tehtud õigeks!"
Johannes, mind on tehtud õigeks.
Ka mind.
Mul oli kombeks tantsida, kuid mul on üks vanaduse häda:
mu jalad ei tee seda, mida tahaksin, et nad teeksid.
Kui saaksin, tantsiksin.Tantsiksin siin edasi-tagasi sellepärast, et
mind on tehtud õigeks!
Kas Joosep on siin? Joosep!
Lõbutseme natuke!
Tõlge: Lemme-Getter Bogatkin